CELEX: 22010D0004
Language: mt
Date: 2010-01-29 00:00:00
Title: Deċiżjoni tal-Kumitat Konġunt taż-ŻEE Nru 4/2010 tad- 29 ta’ Jannar 2010 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

22.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 101/10
               
            DEĊIŻJONI TAL-KUMITAT KONĠUNT TAŻ-ŻEE
      Nru 4/2010
      tad-29 ta’ Jannar 2010
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 127/2009 tal-4 ta’ Diċembru 2009 (1).
               
            
                  (2)
               
               
                  Id-Direttiva 2009/54/KE tal-Parlament Ewropew u tal-Kunsill tat-18 ta’ Ġunju 2009 dwar l-isfruttament u t-tqegħid fis-suq ta’ ilmijiet minerali naturali (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni tal-Kummissjoni 2009/163/KE tas-26 ta’ Frar 2009 li temenda d-Deċiżjoni 1999/217/KE fir-rigward tar-reġistru ta’ sustanzi ta’ taħwir użati fi jew fuq oġġetti tal-ikel (3) għandha tiġi inkorporata fil-Ftehim.
               
            
                  (4)
               
               
                  Id-Direttiva 2009/54/KE tħassar id-Direttiva tal-Kunsill 80/777/KEE (4) li hi inkorporata mal-Ftehim u li konsegwentement għandha titħassar skont il-Ftehim,
               
            
                  (5)
               
               
                  Din id-Deċiżjoni m’għandhiex tapplika għal Liechtenstein,
               
            IDDEĊIEDA KIF ĠEJ:
      Artikolu 1
      Il-Kapitolu XII tal-Anness II għall-Ftehim għandu jiġi emendat kif ġej:
      
                  (1)
               
               
                  It-test tal-punt 26 (id-Direttiva tal-Kunsill 80/777/KEE) għandu jitħassar.
               
            
                  (2)
               
               
                  Dan l-inċiż li ġej għandu jiżdied mal-punt 54v (id-Deċiżjoni tal-Kummissjoni 1999/217/KE):
                  
                              “—
                           
                           
                              
                                 32009 D 0163: id-Deċiżjoni tal-Kummissjoni 2009/163/KE tas-26 ta’ Frar 2009 (ĠU L 55, 27.2.2009, p. 41).”
                           
                        
            
                  (3)
               
               
                  Il-punt li ġej għandu jidħol wara l-punt 54zzzzc (ir-Regolament tal-Kummissjoni (KE) Nru 124/2009):
                  
                              “54zzzzd.
                           
                           
                              
                                 32009 L 0054: Id-Direttiva 2009/54/KE tal-Parlament Ewropew u tal-Kunsill tat-18 ta’ Ġunju 2009 dwar l-isfruttament u t-tqegħid fis-suq ta’ ilmijiet minerali naturali (ĠU L 164, tat-26.6.2009, p. 45).”
                           
                        
            Artikolu 2
      It-testi tad-Direttiva 2009/54/KE u d-Deċiżjoni 2009/163/KE bl-ilsien Islandiż u dak Norveġiż, li għandhom jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-30 ta’ Jannar 2010, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Jannar 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 62, 11.3.2010, p. 14.
      
         (2)  ĠU L 164, 26.6.2009, p. 45.
      
         (3)  ĠU L 55, 27.2.2009, p. 41.
      
         (4)  ĠU L 229, 30.8.1980, p. 1.
      
         (*)  Ma huma indikati l-ebda ħtiġijiet kostituzzjonali.